Salm en gebreekte aartappels | SARIE
Salm en gebreekte aartappels	deur Melissa Pecoraro
Die aartappels word gaargemaak in bruin botter of “beurre noisette” soos die Franse dit noem
1 kg baba-aartappels, afgespoel en steeds nat
hand vol dille-takkies, gekap
4 salmfilette, met die vel aan
skil en sap van suurlemoen
2 rooi brandrissies, gekap (opsioneel)
2 lemmetjies, in wiggies gesny
Verhit botter in ’n kastrol oor matige hitte. Voeg aartappels by en geur met sout. Plaas deksel op kastrol en skud liggies sodat al die aartappels met botter bedek word. Skud kastrol nou en dan terwyl aartappels gaar word en botter verbruin, sowat 20 minute. Breek gaar aartappels met ’n vurk rofweg in die helfte, sprinkel met dille en geur met sout. Verhit olyfolie in ’n pan oor lae hitte. Plaas salmfilette met velkant na onder in pan, moenie omdraai nie. (Jy sal sien hoe die vis gaar word.) Braai so lank jy verkies. Net voor gaar, gooi suurlemoensap en skil oor salm, geur met sout en peper en voeg die 15 g botter by. Bedruip salm met gesmelte botter in die pan. Sit voor met aartappels, rissies en lemmetjies.
Gebruik ’n kastrol wat groot genoeg is sodat die aartappels in ’n enkele laag op die bodem kan gaar word.